**60/2021. (VI. 24.) Kgy. sz. határozat**

**A Haladás Sportkomplexum Fejlesztő Nonprofit Kft. átadás-átvételével kapcsolatos döntés**

1. Szombathely Megyei Jogú Város Önkormányzata a Haladás Sportkomplexum Fejlesztő Nonprofit Korlátolt Felelősségű Társaságban lévő 100%-os tulajdoni arányt megtestesítő társasági részesedését térítésmentesen átadja a Magyar Államnak, egyúttal az előterjesztés 1. sz. mellékletét képező megállapodást és annak mellékleteit jóváhagyja, továbbá felhatalmazza a Polgármestert annak aláírására.
2. A Közgyűlés úgy dönt, hogy a Magyar Államtól befolyó összesen 21.575.139,- Ft adótartozás összegével megegyező összegű támogatást biztosít Szombathely Megyei Jogú Város Önkormányzata a Haladás VSE Utánpótlásának, egyúttal felhatalmazza a Polgármestert a támogatási megállapodás aláírására azt követően, hogy az átvevő fél maradéktalanul teljesítette az 1. sz. melléklet szerinti megállapodáson alapuló fizetési kötelezettségeit.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal